แฟนมีประจำเดือนวันที่ 17 เม.ย. ประจำเดือนหมดวันที่ 21 เม.ย. มีเพศสัมพันธุ์ คืนวันที่ 23 แล้วถุงยางอนามัยขาด แต่ไม่ได้หลั่งใน วันรุ่งขึ้นไปซื้อยาคุมฉุกเฉินมากิน จะมีโอกาสท้องไหมครับ
สวัสดีค่ะ การมีเพศสัมพันธ์ ถ้าไม่ได้ใส่ถุงยางอนามัยป้องกันเอาไว้ตลอด หรือมีช่วงที่ถุงยางอนามัยไม่ได้ครอบคลุมทุกส่วนของอวัยวะเพศชายขณะมีการสอดใส่เข้าไปในช่องคลอดนั้น มีโอกาสที่น้ำอสุจิจะเล็ดลอดออกมา และทำให้เกิดการตั้งครรภ์ได้ โดยการมีเพศสัมพันธ์ที่ทำการหลั่งนอกยังมีโอกาสตั้งครรภ์ได้ประมาณ 4-20% จึงไม่ควรใช้วิธีนี้ในการคุมกำเนิด ส่วนการนับวันก็ไม่แนะนำเช่นกันเนื่องจากโอกาสการนับผิดเองหรือการตกไข่ที่คลาดเคลื่อนไปนั้นเกิดได้แต่หากได้กินยาคุมฉุกเฉินตามไปภายใน 72 ชั่วโมงหลังการมีเพศสัมพันธ์ กินถูกต้องครบถ้วน ก็จะช่วยลดโอกาสการตั้งครรภ์ลงไปได้ประมาณ 80-90%หลังจากนี้ให้สังเกตรอบเดือน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป